1. ΑΠΟΦΑΣΗ ΠΡΟΕΔΡΟΥ ΤΗΣ ΒΟΥΛΗΣ Αριθ. 4775  της 19/25 Νοεμ. 1983  (ΦΕΚ Α' 137) Περί δημοσιεύσεως στην Εφημερίδα της Κυβερνήσεως αποφάσεως της Ολομέλειας της Βουλής "Για τη δημιουργία θεσμού Συνεργατών (Γραμματέων) των Βουλευτών" Έχοντας υπόψη: α) Το άρθρ. 63 παρ. 1 του Συντάγματος. β) Το άρθρ. 150 του Κώδικα Οργανώσεως των Υπηρεσιών της Βουλής. γ) Την κατά την ΚΒ συνεδρίαση της 15ης Νοεμβρίου 1982 απόφαση της Ολομέλειας της Βουλής, κατά την οποία ψηφίστηκε ομόφωνα πρόταση του Προέδρου της Βουλής "Για τη δημιουργία θεσμού Συνεργατών (Γραμματέων) των Βουλευτών". Παραγγέλλουμε τη δημοσίευση αυτής της απόφασης στην Εφημερίδα της Κυβερνήσεως. Η ισχύς της αρχίζει από 1ης Ιανουαρίου 1983 έχει δε ως εξής: ΑΠΟΦΑΣΗ ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ Για τη δημιουργία θεσμού συνεργατών (γραμματέων) των βουλευτών Έχοντας υπόψη της: α) Το άρθρ. 63 παρ. 1 του Συντάγματος και  β) Την ανάγκη ενίσχυσης του έργου των βουλευτών, Αποφασίζει ομόφωνα: Άρθρ.1.-Η Βουλή παρέχει τη δυνατότητα σε κάθε βουλευτή να προσλαμβάνει ένα συνεργάτη (γραμματέα) της απόλυτης εμπιστοσύνης και ελεύθερης επιλογής του, σύμφωνα με τους περιορισμούς και υποχρεώσεις που καθιερώνουν οι ακόλουθες διατάξεις. Άρθρ.2.-Δεν μπορούν να προσληφθούν ως συνεργάτες (γραμματείς) οι δημόσιοι πολιτικοί και στρατιωτικοί υπάλληλοι, στρατιωτικοί και άνδρες Σωμάτων Ασφαλείας, υπάλληλοι ΝΠΔΔ, Οργανισμών κοινής ωφέλειας και Τραπεζών, καθώς και υπάλληλοι της Βουλής, εφόσον όλοι οι παραπάνω βρίσκονται σε ενεργό υπηρεσία. Άρθρ.3.-Η πρόσληψη και η εργασιακή σχέση αναγνωρίζονται, για την εφαρμογή της απόφασης τούτης, μόνο εάν στηρίζονται σε έγγραφη ιδιωτική σύμβαση μίσθωσης εργασίας με πλήρη απασχόληση, ορισμένου ή αορίστου χρόνου. Η σύμβαση αυτή καταρτίζεται αποκλειστικά και μόνο μεταξύ του βουλευτή και του συνεργάτη (γραμματέα) του. Η Βουλή και το Δημόσιο γενικότερα, δεν έχουν καμία ευθύνη και συμμετοχή στα δικαιώματα και τις υποχρεώσεις, που δημιουργούνται στα συμβαλλόμενα μέρη από την υπογραφή και εφαρμογή της σύμβασης αυτής, πέρα από τη συμμετοχή και ευθύνη, που καθορίζει περιοριστικά η απόφαση τούτη. Άρθρ.4.-Η Βουλή αναλαμβάνει την υποχρέωση, μόνον απέναντι σε κάθε βουλευτή και για όσο χρόνο συντρέχει η ιδιότητά του, να καταβάλλει τα παρακάτω ποσά κατά περίπτωση σύμφωνα και με τους λοιπούς όρους και προϋποθέσεις των άρθρ. 5 έως και 9: α. Για το συνεργάτη (γραμματέα) με τυπικά προσόντα μέχρι και του κατόχου απολυτηρίου Μέσης Εκπαίδευσης, ποσό για κάθε μήνα ίσο προς το κατώτατο όριο βασικού μισθού, που προβλέπει κάθε φορά για τους κατόχους απολυτήριου Μέσης Εκπαίδευσης χωρίς προϋπηρεσία η συλλογική σύμβαση εργασίας ή διαιτητική απόφαση για τους όρους αμοιβής και εργασίας του προσωπικού γραφείων των ιδιωτικών επιχειρήσεων της χώρας, προσαυξημένο με το αντίστοιχο διορθωτικό ποσό και την αντίστοιχη αυτόματη τιμαριθμική αναπροσαρμογή (Α.Τ.Α.), που παρέχεται και ισχύει κάθε φορά. Αν ο συνεργάτης (γραμματέας) διαθέτει πτυχίο Ανώτερης Σχολής, το παραπάνω συνολικό ποσό προσαυξάνεται κατά 10%, ενώ αν διαθέτει πτυχίο Ανώτατης Σχολής, το ίδιο ποσό προσαυξάνεται  κατά 18%. (Αντί για τη σελ. 204,71) Σελ. 204,71(α) Τεύχος 1321 Σελ. 57 Συνεργάτες (Γραμματείς) Βουλευτών - Ευρωβουλευτών 1.Ζ.λ.1 β. Τα, αντίστοιχα προς τα παραπάνω ποσά, δώρα Χριστουγέννων - Νέου Έτους και Πάσχα, επιδόματα αδείας και τις ανάλογες εργοδοτικές ασφαλιστικές εισφορές. γ. Τη νόμιμη αποζημίωση, σε περίπτωση καταγγελίας και λύσης μόνον της σύμβασης εργασίας αόριστου χρόνου, που αντιστοιχεί στην υποχρέωση καταβολής των παραπάνω ποσών, όπως η υποχρέωση αυτή προσδιορίζεται ειδικότερα από τα άρθρ. 4, 7 και 9 της απόφασης τούτης. Άρθρ. 5.-Για λόγους διαχειριστικούς και μόνο, τα παραπάνω ποσά καταβάλλονται από το Ειδικό Λογιστήριο της Βουλής κατευθείαν στο συνεργάτη (γραμματέα) του βουλευτή και στον αρμόδιο ασφαλιστικό φορέα. Για κάθε πληρωμή του, ο συνεργάτης (γραμματέας) υποχρεούται να καταθέτει στη Βουλή έγγραφη βεβαίωση του βουλευτή για την κανονική απασχόλησή του. Η Βουλή, για τους ίδιους λόγους, παρακρατεί από τα παραπάνω ποσά και αποδίδει στον αρμόδιο ασφαλιστικό φορέα, στο Δημόσιο, καθώς και σε οποιοδήποτε άλλο δικαιούχο, τις ασφαλιστικές εισφορές του συνεργάτη (γραμματέα), τους φόρους, κρατήσεις κλπ., που αναλογούν στα ποσά αυτά. Άρθρ. 6.-Δεν βαρύνουν τη Βουλή, αλλά τον ίδιο το βουλευτή, οποιεσδήποτε άλλες συμφωνημένες ή νόμιμες απαιτήσεις του συνεργάτη (γραμματέα), καθώς και απαιτήσεις, που προέρχονται από τη μη συνηθισμένη ή μη κανονική λειτουργία της σύμβασης μεταξύ του και του βουλευτή, όπως, εντελώς ενδεικτικά, οι απαιτήσεις για αμοιβή υπερωριακής απασχόλησης ή απασχόλησης σε μη εργάσιμες και εξαιρέσιμες ημέρες κ.ο.κ Άρθρ. 7.-Η υποχρέωση της Βουλής για την καταβολή των παραπάνω ποσών αρχίζει από την ημερομηνία πρόσληψης που αναφέρεται στη σύμβαση, με την προϋπόθεση ότι κατατέθηκε στη Βουλή νόμιμα επικυρωμένο αντίγραφό της μέσα σε προθεσμία 30 ημερών από την ημερομηνία πρόσληψης και εφόσον τηρούνται οι υπόλοιποι όροι και προϋποθέσεις της απόφασης τούτης. Εάν η σύμβαση αναφέρει χρόνο πρόσληψης ημερομηνία που εμπίπτει στο χρονικό διάστημα των 60 ημερών από την ανακήρυξη του βουλευτή, η προθεσμία του προηγούμενου εδαφίου παρατείνεται σε 60 ημέρες. Μετά την πάροδο των παραπάνω κατά περίπτωση προθεσμιών, η υποχρέωση της Βουλής αρχίζει από την ημέρα υποβολής του νόμιμα επικυρωμένου αντίγραφου της σύμβασης εργασίας και εφόσον, βέβαια, τηρούνται οι υπόλοιποι όροι και προϋποθέσεις της απόφασης τούτης. Σελ.  204,72(α) Τεύχος 1321 Σελ. 58 Η σύμβαση πρέπει να αναφέρει ρητά, ότι η πρόσληψη γίνεται για την υποβοήθηση του κοινοβουλευτικού έργου του βουλευτή. Η υποχρέωση της Βουλής ισχύει και για ένα μήνα μετά την αποβολή της βουλευτικής ιδιότητας. Άρθρ. 8.-Ο Πρόεδρος της Βουλής εξουσιοδοτείται να ρυθμίζει με απόφασή του, τους τεχνικούς και διαδικαστικούς όρους και προϋποθέσεις για την εφαρμογή της απόφασης τούτης. Άρθρ. 9.-Η ισχύς της παρούσας απόφασης αρχίζει από την 1η Ιανουαρίου 1983. Με την από 17/26 Φεβρ. 1997,( ΦΕΚ Α΄ 23), απόφαση της Ολομέλειας της Βουλής, ορίστηκε ότι:Οι διατάξεις της από 15.11.1982 απόφασης της Ολομέλειας της Βουλής, όπως τροποποιηθείσες και συμπληρωθείσες ισχύουν σήμερα για τους βουλευτές του Εθνικού Κοινοβουλίου, επεκτείνονται με τους ίδιους περιορισμούς και υποχρεώσεις από της δημοσιεύσεως της παρούσης και στους Έλληνες Βουλευτές του Ευρωπαϊκού Κοινοβουλίου, για τη γραμματειακή υποστήριξη του έργου τους αποκλειστικά στην Ελλάδα. 1.Ζ.λ.1 Συνεργάτες (Γραμματείς) Βουλευτών - Ευρωβουλευτών 